《葛鲁卿再和复用前韵奉酬 其二》
宋代·沈与求

平生自愧无奇策，魔去径须呼逐客。兀身聊欲避风尘，作意何逐分履屐。

惊鱼畏网伏深潭，穷猿失木号重岩。杀气涨天消息断，但想沧海浮东南。

囊无一钱诮钱癖，鲑菜醒人今齿历。忍言走马过章台，空骇祝鸡馀土室。

伧父嗔侬语带村，锦心绣口拜天孙。端为远谋箴肉食，谁逐饶舌攻牢石。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。